stanford-oval/wikipedia huggingface dataset:
Reijo Vähälä
Aiheesta muualla

Vähälän entiset artistisivut (Wayback Machine -arkistoitu) web.archive.org.
Miesten korkeushypyn Suomen-mestarit
Miesten korkeushypyn Suomen ennätyksen kehitys
| Tulos | Nimi | Paikkakunta | Päivämäärä | Huomautuksia |
| --- | --- | --- | --- | --- |
| 175 | Matti Lakkila |  | 1903 |  |
| 172 | Ivar Launis | Helsinki | 24.8.1907 | Ei ole tiedossa, miksi tämä on ennätyslistassa, vaikka edellinen tulos on parempi |
| 177,5 | Arvo Laine | Tampere | 7.8.1909 |  |
| 179 | Arvo Laine | Helsinki | 1910 |  |
| 180,4 | Arvo Laine | Tampere | 1910 |  |
| 181,2 | Arvo Laine | Turku | 13.8.1911 |  |
| 182,6 | Arvo Laine | Tampere | 27.7.1913 |  |
| 183 | Arvo Laine | Tampere | 2.8.1914 |  |
| 185 | Arvo Laine | Tampere | 22.8.1915 |  |
| 187 | Bror Kraemer | Pariisi, Ranska | 23.9.1922 |  |
| 188,5 | Armas Wahlstedt | Viipuri | 23.7.1925 |  |
| 190 | Armas Valste | Suonenjoki | 23.8.1925 |  |
| 191 | Ilmari Reinikka | Raahe | 24.7.1930 |  |
| 192,6 | Ilmari Reinikka | Kurikka | 14.6.1931 |  |
| 192,6 | Harald Dahlman | Kurikka | 14.6.1931 |  |
| 194,3 | Harald Dahlman | Helsinki | 1.8.1931 |  |
| 196 | Veikko Peräsalo | Ilmajoki | 11.6.1933 |  |
| 198 | Veikko Peräsalo | Oslo, Norja | 1.7.1933 |  |
| 201 | Kalevi Kotkas | Rio de Janeiro, Brasilia | 7.3.1934 | Euroopan ennätys |
| 203 | Kalevi Kotkas | Helsinki | 12.7.1936 |  |
| 204 | Kalevi Kotkas | Göteborg, Ruotsi | 1.9.1936 | Euroopan ennätys |
| 206 | Eero Salminen | Pälkäne | 23.6.1956 |  |
| 207 | Eero Salminen | Kuopio | 19.7.1958 |  |
| 208 | Eero Salminen | Kouvola | 2.8.1958 |  |
| 210 | Eero Salminen | Helsinki | 16.8.1959 |  |
| 211 | Henrik Hellén | Saarijärvi | 23.6.1963 |  |
| 212 | Henrik Hellén | Helsinki | 22.7.1964 |  |
| 213 | Reijo Vähälä | Turku | 29.9.1968 |  |
| 214 | Reijo Vähälä | Ateena, Kreikka | 19.9.1969 |  |
| 217 | Reijo Vähälä | Ateena, Kreikka | 19.9.1969 | Samassa kilpailussa kuin edellinen |
| 217 | Asko Pesonen | Vaala | 27.6.1971 |  |
| 217 | Asko Pesonen | Tampere | 1.9.1971 |  |
| 217 | Asko Pesonen | Mikkeli | 16.7.1972 |  |
| 217 | Asko Pesonen | Tukholma, Ruotsi | 1.9.1973 |  |
| 218 | Juha Porkka | Tampere | 18.6.1974 |  |
| 219 | Harri Sundell | Vihti | 31.8.1974 |  |
| 220 | Matti Nieminen | Helsinki | 3.6.1979 | Ensimmäinen floppaustyylillä tehty SE. |
| 220 | Matti Nieminen | Helsinki | 12.8.1979 |  |
| 220 | Juha Porkka | Palermo, Italia | 6.9.1980 |  |
| 223 | Seppo Haavisto | Huittinen | 5.9.1981 |  |
| 224 | Mikko Levola | Koski Tl | 12.6.1983 |  |
| 224 | Mikko Levola | Karhula | 7.7.1983 |  |
| 225 | Erkki Niemi | Koski Tl | 26.5.1984 |  |
| 226 | Mikko Levola | Salo | 17.6.1984 |  |
| 228 | Erkki Niemi | Kajaani | 7.7.1984 |  |
| 229 | Juha Isolehto | Kuortane | 23.6.1990 |  |
| 230 | Juha Isolehto | Turku | 10.6.1995 |  |
| 231 | Mika Polku | Viitasaari | 22.7.2000 |  |
| 231 | Toni Huikuri | Bratislava, Slovakia | 11.6.2002 |  |
Hannus, Matti: Yleisurheilu: Tuhat tähteä.  WSOY, 1983.  ISBN 951-0-11900-8
Mitä-Missä-Milloin -kirjat 1984–2009.  Otava.
Jalava, Juhani: Suomen kaikkien aikojen yleisurheilutilastot.  Juoksija-lehti, 1983.
Laitinen, Esa: Suomen yleisurheilun tilasto-osa, s. 580–581. Määritä julkaisija!
Luettelo Kanta-Hämeen aluevaltuutetuista

| Kanta-Hämeen aluevaltuusto |
| --- | --- |
 
Tyyppi
Tyyppi:  yksikamarinen
Johto
Puheenjohtaja:  Juha Isosuo (kok.)
1. varapuheenjohtaja:  Pirjo Alijärvi (sd.)
2. varapuheenjohtaja:  Mika Lartama (ps.)
Kokoonpano
Edustajia:  59
Puolueet:       Kokoomus (15)       SDP (14)       Keskusta (8)       Perussuomalaiset (7)       Vasemmistoliitto (6)       Vihreä liitto (3)       KD (3)       Liike Nyt (1)       VKK (1)       Sit. (1)
Vaalit
Viimeisimmät vaalit:  23. tammikuuta 2022
Seuraavat henkilöt ovat toimineet Kanta-Hämeen hyvinvointialueen aluevaltuutettuina:
Vaalikausi 2022–2025

| --- | --- |
 Suomen Sosialidemokraattinen Puolue Kaisa Lepola  Johannes Koskinen  Tarja Filatov  Miia Nahkuri  Emmi Lintonen  Prabhakaran Ranjith Kumar  Pirjo Alijärvi  Alpo Hirvioja  Tapani Hellstén  Lauri Jormanainen  Piia Olkinuora  Eveliina Hostila  Mia Heinonen  Piritta Järvinen Kansallinen Kokoomus Sanni Grahn-Laasonen (2022–2023) Pia Yli-Pirilä (2023–)  Juha Isosuo  Timo Heinonen (2022–2023) Lotta Saarenmaa (2023–)  Helena Lehkonen  Antti Ahonen  Sari Rautio  Marko Ahtiainen (2023–2024) Kalle Virtanen (2024–)  Päivi Kankaanmäki  Eija Aittola  Riku Bitter  Mika Penttilä  Veli-Antti Silpola  Maija Kontturi  Aino Närkki  Noora Tammilehto (siirtyi SDP:n ryhmästä 10/2024) Suomen Keskusta Johanna Häggman  Johanna Wiisak  Merja Taponen  Seppo Kuparinen  Heini Ristavaara  Antti Leinikka (2022–2023) Kristiina Ruuskanen (2023–)  Leena Suojala  Anne Eve :  Perussuomalaiset Lulu Ranne (2022–2023) Sanna Jämsén (2023–)  Vesa Mäkinen  Jari Heikkinen (2022–2023) Pasi Niemi (2023–)  Mika Lartama  Kirsi Mäkilaine  Petri Laine  Teppo Turja (2022–2024) Tea Jaakkola (2024–) Vasemmistoliitto Erja Hirviniemi  Aino-Kaisa Pekonen  Juhani Lehto  Aapo Reima  Minna Belik  Hanna Jokinen Vihreä liitto Mirka Soinikoski  Karri Vanttaja  Anne Lindgren Suomen Kristillisdemokraatit Päivi Räsänen  Kylli Kylliäinen  Hannele Saari Muut Heli Lehtilä-Salmi (Liik.)  Tiina Metsäranta (Vkk.)  Petri Hakamäki (Kesk.→2023→Sit.)
Riikka Heino

Riikka Heino (s. 1964) on tv-alan ammattilainen, joka on työskennellyt MTV3:ssa vuosina 1997–2004 ja vuodesta 2004 Ylellä.
Heino on toiminut tuottajana, ohjaajana ja käsikirjoittajana ohjelmassa "Suomalainen tangon taika" sekä tuottajana Pepe Willbergin, Mikko Alatalon ja Pave Maijasen  elämästä kertovista tuotannoissa  . Hän on ohjannut ohjelmia "Aira Samulinin Elämäntanssi" ja  "Tekijänä Elastinen", ja tuottanut Jorma Uotisen Porista Pariisiin. Lisäksi hän on ollut Yle-tuottajana indie-tuotannoissa, kuten Sohvaperunat, SuomiLOVE ja Kerran viikossa. 
Riikka Heinon konserttituotantoja ovat olleet "Danny-viihdemaratonin loppusuora" ja "Anna laulu lahjaksi".
Hän on naimissa muusikko Jari Heinon kanssa.
Targaryen

Targaryenin suvun kolmipäinen lohikäärme.
Targaryen on kuvitteellinen suku yhdysvaltalaiskirjailija George R. R. Martinin fantasiateoksissa. Suvun jäseniä tavataan Tulen ja jään laulu -kirjasarjassa ja siihen liittyvissä teoksissa, kuten Game of Thrones -televisiosarjassa. Suku on pääosassa Martinin romaanissa Tuli ja veri ja siihen perustuvassa televisiosarjassa House of the Dragon. Teosten päähenkilöistä muun muassa Daenerys Targaryen ja Rhaenyra Targaryen kuuluvat sukuun.
Targaryenit ovat vanhaa valyrialaista alkuperää ja heillä on harvinainen kyky hallita lohikäärmeitä. Valyrian tuhon jälkeen Targaryenit valloittavat Westerosin ja hallitsevat Seitsemää kuningaskuntaa noin kolmensadan vuoden ajan, kunnes Robert Baratheon syöksee kuningas Aerys II:n vallasta ja ajaa tämän lapset maanpakoon.
Suvun vaiheet > Valyria ja sen tuho

Targaryenien kerrotaan asuttaneen Valyrian kuningaskuntaa ennen sen salaperäistä tuhoutumista. Muiden valyrialaisten tavoin suvun arvellaan polveutuvan Valyrian niemimaalla eläneistä paimentolaisista. Heidän sanotaan olevan ”lohikäärmeiden sukua”, sillä he oppivat muiden valyrialaisten sukujen tavoin kesyttämään lohikäärmeitä ja käyttivät niiden voimaa hyödyksi esimerkiksi sodissa. He eivät kuitenkaan olleet Valyrian monista lohikäärmeruhtinaista mahtavimpia.
Aenar Targaryenin tytär ennustaa Valyrian tuhon 12 vuotta ennen sen tapahtumista, minkä seurauksena perhe muuttaa viiden lohikäärmeen kanssa Lohikäärmekivelle. Aenaria syytetään pelkuriksi pakonsa takia. Valyrian tuhon ja sitä seuranneiden levottomuuksien myötä muut lohikäärmeruhtinaat ja lohikäärmeet katoavat, mutta Westerosiin asettuneet Targaryenit selviävät. Balerion Mustakauhu sekä kaksi Lohikäärmekivellä ollutta munaa ovat ainoat tuhosta selviävät lohikäärmeet tehden suvun jäsenistä ainoat jäljelle jäävät lohikäärmeruhtinaat.
Suvun vaiheet > Westerosin valloitus

Valyrian tuhon jälkeen, suvun pysyteltyä Lohikäärmekivellä noin sata vuotta, Aegon Targaryen menee naimisiin molempien sisartensa, Visenyan ja Rhaenysin, kanssa ja hyökkää lohikäärmeineen Westerosin eri kuningaskuntiin. Myöhemmin lisänimellä Valloittaja tunnettu Aegon ratsastaa Balerion Mustakauhulla, Visenya Vhagharilla ja Rhaenys Meraxesilla, kun he valtaavat Westerosia kuningaskunta kerrallaan. He saavat hallintaansa seitsemästä kuningaskunnasta kuusi, ja ainoaksi valloittamattomaksi alueeksi jäävä Dorne alistuu Targaryenin suvun vallan alle noin sataa vuotta myöhemmin. Valloitusretki käynnistää Westerosissa uuden ajanlaskun, ja samalla syntyy pääkaupunki Kuninkaansatama. Targaryenit hallitsevat Seitsemää kuningaskuntaa Robertin kapinaan asti.
Suvun vaiheet > Lohikäärmetanssi

Lohikäärmetanssi on Targaryenin suvun sisällissota, joka alkaa kuningas Viserys I Targaryenin kuoltua. Hänen poikansa Aegon II kaappaa vallan sisareltaan Rhaenyralta, joka julistaa veljensä maanpetturiksi. Sota kestää kaksi vuotta ja on lohikäärmeiden takia tuhoisa. Rhaenyra saa surmansa, kun Aegon II syöttää tämän lohikäärmeelleen. Hän kuolee itse hieman myöhemmin, jolloin Rhaenyran poika, Aegon III, nousee valtaistuimelle. Sisällissodan jälkeen lohikäärmeet ovat kuolemassa sukupuuttoon. Viimeinen niistä kuolee Aegon III:n valtakaudella, ja Aegon saa lisänimen ”Lohikäärmeenturma”. Kuninkaan kuvaillaan pelänneen lohikäärmeitä äitinsä kohtalon takia, minkä vuoksi hänen epäillään myrkyttäneen viimeisen yksilön.
Lohikäärmetanssista kertoo HBO:n vuonna 2022 alkanut televisiosarja House of the Dragon.
Suvun vaiheet > Mustalieska-kapinat

Mustalieska-kapinat seuraavat kuningas Aegon IV Targaryenin eli Aegon Arvottoman valtakautta. Kapinoita käydään kaikkiaan viisi noin 60 vuoden aikana. Ensimmäinen niistä alkaa noin 200 vuotta Aegon I:n valloituksen jälkeen. Aegon IV on Viserys II:n poika, eli Rhaenyra ja Daemon Targaryenin pojanpoika.
Kapinat aiheuttaa epäselvyys perimysjärjestyksestä, koska Aegon IV tunnustaa aviottomat lapsensa kuolinvuoteellaan. Yksi näistä on nimeltään Daemon Mustalieska, joka on ensimmäinen viidestä kruununtavoittelijasta. Aegon antaa Daemonille sukunsa Mustalieska-perintömiekan, vaikka se kuuluisi hänen lailliselle perilliselleen, avioliitossa syntyneelle prinssi Daeron Targaryenille. Antamalla miekan pois Aegon heikentää Daeronin oikeutta kruunuun ja sytyttää ensimmäisen kapinaan johtaneen kipinän.
Ensimmäisessä Mustalieska-kapinassa vastakkain ovat kuningas Daeron II ja Daemon Mustalieska. Kapina päättyy Punanurmikentän taisteluun, jossa Brynden Joki surmaa Daemonin ja tämän kaksospojat. Toisessa kapinassa vallan yrittää anastaa Daemonin poika Daemon II Mustalieska, mutta yritys tukahdutetaan alkuunsa Brynden Joen johdolla.
George R. R. Martinin pienoisromaanikokoelma Seitsemän kuningaskunnan ritari sijoittuu ensimmäisen ja toisen Mustalieska-kapinan välille.
Suvun vaiheet > Suvilinnan tragedia

Suvilinnan tragediaksi kutsutaan tulipaloa, jossa Targaryenien Suvilinna tuhoutuu. Palo syttyy, kun kuningas Aegon Arvaamaton yrittää taikuudella saada sukupuuttoon kuolleiden lohikäärmeiden munia kuoriutumaan. Aegon menettää tulipalossa henkensä, samoin kuin hänen vanhin poikansa Duncan ja kuninkaankaartin komentaja Duncan Pitkä. Aegonin lapsenlapsen, Hulluna kuninkaana tunnetun Aerys II:n poika Rhaegar Targaryen syntyy Suvilinnassa samana päivänä ja selviää tulipalosta.
Suvun vaiheet > Robertin kapina

Robertin kapina on vuosien 282–283 AC välillä käyty sota, joka saa alkunsa Hulluksi kuninkaaksi kutsutun Aerys II:n pojan Rhaegar Targaryenin siepatessa Robert Baratheonin kihlatun Lyanna Starkin. Baratheonien puolella kapinassa Hullua kuningasta vastaan ovat Starkit, Tullyt ja Arrynit sekä lopulta myös Lannisterit. Kapina päättyy, kun Robert tappaa Rhaegarin taistelussa ja Jaime Lannister surmaa kuninkaansa Aerys II:n. Kapinan jälkeen Robert nousee valtaistuimelle, jolloin Targaryenin suvulle uskolliset miehet vievät entisen kuninkaan elossa selvinneet lapset Daenerysin ja Viserysin turvaan Essoksen Vapaakaupunkeihin. Tulen ja jään laulu -kirjasarjan alussa ainoat tunnetut elävät Targaeryenit ovat maanpakoon ajetut Daenerys ja Viserys. George R. R. Martinin mukaan sisarusten maanpakolaisuus sai innoitusta Englannin kruunua tavoitelleesta Stuartin suvusta, etenkin Charles Edward Stuartista.
Tavat ja tunnukset

Targaryenien vaakunatunnus on kolmipäinen lohikäärme ja heidän tunnuslauseenaan on ”Tuli ja veri”. Martinin mukaan hän ei sarjaa aloittaessaan osannut päättää, ottaako tarinaan lainkaan mukaan oikeita lohikäärmeitä. Hän kuitenkin tiesi aina, että Targaryenien tunnuksessa olisi niitä. Tunnuslauseen tuli viittaa lohikäärmeisiin ja veri kuvaa heidän verenperintöään eli kykyään kesyttää lohikäärmeitä.
Suvun jäsenille tunnusomaisia piirteitä ovat hopeiset hiukset ja violetit silmät. Myös kalpea iho on Targaryeneille tyypillistä. Osalla heistä on lohikäärmemäisiä kykyjä, eli he eivät syty palamaan liekeissä tai kärsi kuumuudesta. Kaikilla suvun jäsenillä näitä kykyjä tai huomiota herättäviä ominaisuuksia ei kuitenkaan ole. Valyrialaisten tapojen mukaan Targaryenit pyrkivät avioitumaan sisarustensa kanssa, jotta heidän sukulinjansa pysyisi puhtaana. Sisäsiittoisuuden takia suuri osa suvun jäsenistä on mielisairaita. Kun suvun jäsen kuolee, ruumista ei haudata, vaan se poltetaan.
Ennen Robert Baratheonin kapinaa suku pitää Westerosissa tukikohtinaan sekä sen pääkaupunkia Kuninkaansatamaa että Lohikäärmekiveä. Myös Suvilinna kuuluu Targaryenin suvulle ennen sen tuhoutumista.
Targaryenit sarjan teoksissa

Targaryenit ovat näkyvästi esillä George R. R. Martinin luomaan maailmaan sijoittuvissa teoksissa ja sen historiassa. Hänen romaaneissaan kerrotaan yhteensä yli sadasta sukuun kuuluvasta henkilöstä ainakin 16 sukupolven ajalta.
Targaryenit sarjan teoksissa > Tuli ja veri

Tuli ja veri on Targaryenin suvun historiasta kertovan kaksiosaisen kirjasarjan ensimmäinen osa, joka julkaistiin vuonna 2018. Sarja alkaa noin kolmesataa vuotta ennen Tulen ja jään laulua Aegon Valloittajan valloittaessa Westerosin Vanhan Valyrian tuhon jälkeen. Ensimmäiseen osaan perustuvaa, HBO:n tuottamaa televisiosarjaa House of the Dragon alettiin esittää vuonna 2022.
Kirjassa esiintyviä merkittäviä Targaryenin suvun jäseniä ovat:
Aegon I Targaryen eli Aegon Valloittaja, Westerosin ensimmäinen Targaryen-kuningas, joka valmisti Rautavaltaistuimen
Jaehaerys I Targaryen, jonka 55-vuotinen valtakausi on Targaryen-suvun hallitsijoista pisin
Rhaenyra Targaryen, jonka ympärille rakentuva perimyskiista aiheuttaa suvun sisällissodan.
Targaryenit sarjan teoksissa > Seitsemän kuningaskunnan ritari

Seitsemän kuningaskunnan ritari on Martinin kokoelmateos, joka sisältää kolme pienoisromaania: ”Puskaritari” (The Hedge Knight, 1998), ”Valan vannonut miekkamies” (The Sworn Sword, 2003) ja ”Mysteeriritari” (The Mystery Knight, 2010). Se kertoo ser Duncan Pitkästä ja tämän aseenkantajasta Eggistä, joka on oikealta nimeltään Aegon Targaryen. Eggistä tulee myöhemmin kuningas Aegon V eli Aegon Arvaamaton. Kirja kertoo ajasta noin sata vuotta ennen Tulen ja jään laulun alkua.
Kirjassa esiintyviä merkittäviä Targaryenin suvun jäseniä ovat:
Daeron II Targaryen eli Daeron Hyvä, kuningas Aegon IV:n poika ja Seitsemän kuningaskunnan hallitsija kirjan alussa
Brynden Joki eli Verivaris tai Kolmisilmäinen korppi, Aegon IV:n äpäräpoika ja Daeron II:n puoliveli
Baelor Targaryen eli Baelor Pirstakeihäs, kuningas Daeron II:n vanhin poika
Maekar Targaryen, Daeron II:n neljäs poika
Aerion Targaryen eli Aerion Kirkasliekki, Maekarin toinen poika
Aegon V Targaryen eli Egg, kuningas Maekarin neljäs poika ja kirjan toinen päähenkilö.
Targaryenit sarjan teoksissa > Tulen ja jään laulu

Tulen ja jään laulu on Martinin tekeillä oleva kirjasarja, jonka on tarkoitus koostua yhteensä seitsemästä osasta. Sarja on menestynyt kaupallisesti erittäin hyvin ja HBO on tehnyt sen pohjalta televisiosarjan Game of Thrones. Sarjan alussa Aegon Valloittajan kruunaamisesta on kulunut hieman vajaa 300 vuotta ja Robertin kapinasta noin 15 vuotta.
Sarjassa esiintyviä merkittäviä Targaryenin suvun jäseniä ovat:
Aemon Targaryen, Eggin veli ja Yövartion mestari
Aerys II Targaryen eli ”Hullu kuningas”, Eggin lapsenlapsi ja Westerosin kuningas ennen Robert Baratheonia
Rhaegar Targaryen, Aerys II:n edesmennyt vanhin poika ja Jon Nietoksen isä televisiosarjassa
Viserys III Targaryen eli ”Kerjäläiskuningas”, Aerys II:n nuorin poika
Daenerys Targaryen eli Daenerys Myrskysyntyinen, Aerys II:n tytär, yksi sarjan päähenkilöistä
Aegon Targaryen eli Jon Nietos (televisiosarjassa), yksi sarjan päähenkilöistä.
Aiheesta muualla

Wikimedia Commonsissa on kuvia tai muita tiedostoja aiheesta .
Targaryenin suku A Wiki of Ice and Firessa (englanniksi)
Targaryenin suku Game of Thrones Wikissä (englanniksi)
| n k Tulen ja jään laulu |
| --- | --- |
Romaanit:  Valtaistuinpeli (1996)  Kuninkaiden koitos (1998)  Miekkamyrsky (2000)  Korppien kestit (2005)  Lohikäärmetanssi (2011)  The Winds of Winter (?) 
Televisiosarja:  Tuotantokaudet (1  2  3  4  5  6  7  8)  Näyttelijät  Palkinnot Jaksot: Talvi on tulossa Kaksi miekkaa Ruusu ja leijona Pitkä yö
Videopelit:  A Game of Thrones: Genesis  Game of Thrones (2012)  Game of Thrones (2014) 
Musiikki:  For the Throne  Game of Thrones: Season 6  Game of Thrones: Season 7  ”Jenny of Oldstones”  ”Light of the Seven” 
Hahmot:  Joffrey Baratheon  Robert Baratheon  Cersei Lannister  Tyrion Lannister  Jon Nietos  Arya Stark  Daenerys Targaryen  Yön kuningas 
Lohikäärmeet:  Balerion 
Suvut ja järjestöt:  Stark  Targaryen  Yövartio 
Kielet:  Dothraki  Valyria 
Paikat:  Kuninkaansatama  Lohikäärmekivi  Maailma  Muuri  Talvivaara  Westeros 
Tapahtumat:  Aikajana  Robertin kapina  Viiden kuninkaan sota 
Sarjaan liittyvät teokset
Romaanit:  Seitsemän kuningaskunnan ritari (2015)  Tuli ja veri (2018) 
Televisiosarjat:  House of the Dragon (2022–)  Tuotantokaudet (1  2)  Näyttelijät  Soundtrack  A Knight of the Seven Kingdoms: The Hedge Knight (2025) 
Hahmot:  Daemon Targaryen  Rhaenyra Targaryen 
Daenerys Targaryen on yksi Tulen ja jään laulu -kirjasarjan päähenkilöistä.
Dakar-ralli

|  Dakar-ralli |
| --- | --- |
Sarja:  Erämaaralli
Ensimmäinen tapahtuma:  1979
Viimeisin tapahtuma:  2024
Eniten voittoja
Kuljettajat:   Stéphane Peterhansel (14) 
Tallit:   Yamaha (23)
Viimeisin kilpailu (2024):
Voittaja:   Carlos Sainz   (Audi RS Q e-tron)
Voittoaika:  48:15:18
Toinen:   Guillaume De Mévius   (Toyota Hilux Overdrive)
Kolmas:   Sébastien Loeb   (Prodrive Hunter T1+)
Dakar-ralli (aiemmin Pariisi–Dakar-ralli) on vuodesta 1979 lähtien ajettu maailman tunnetuin erämaaralli. Kilpailu ajettiin nimensä mukaisesti yleensä Pariisista Senegalin Dakariin. Vuoden 2008 kilpailu peruutettiin terrorismiuhan vuoksi.
Vuodesta 2009 lähtien kilpailu ajettiin Etelä-Amerikassa. Vuodesta 2020 kilpailu on ajettu Saudi-Arabiassa. Kilpailu siirrettiin Etelä-Amerikkaan johtuen Mauritanian turvallisuustilanteesta.
Kilpailu alkaa yleensä tammikuun ensimmäisellä viikolla ja kestää noin kaksi viikkoa. Rallissa kilpaillaan auto-, moottoripyörä- ja kuorma-autoluokissa. Kilpailun voitoista kamppailevat suurten auto- ja moottoripyörätehtaiden tukemat ammattilaiskuljettajat, mutta vuosittain noin 80 % osallistujista on yksityistalleja.
Vuosina 1979–2007 kilpailun reitti kulki yleensä Etelä-Euroopasta luoteisen Afrikan halki Senegalin pääkaupunkiin Dakariin. Rallireitti on yleensä noin 8 000–9 000 km, joista pikataipaleiden osuus on 5 000–6 000 km. Kilpailussa ajetaan satojen kilometrien etappeja päivittäin. Reitti sisältää yleensä kivistä ja kuoppaista erämaata, hiekkadyynejä ja huonokuntoista aavikko- ja savannitietä.
Historia

Pariisi–Dakar-rallin idean isä oli ranskalainen kilpa-ajaja Thierry Sabine, joka eksyi autiomaahan Abidjan-Nizza -rallin aikana vuonna 1977. Pelastamisen jälkeen hän ajatteli, että aavikko olisi hyvä paikka vuosittaiselle kilpailulle, jossa jokainen voisi koetella kykyjään. Alkujaan kilpailu kulkikin nimensä mukaisesti Ranskan pääkaupungista Pariisista Välimeren ja Saharan yli Senegalin pääkaupunkiin Dakariin. Poliittisista ja muista syistä kilpailun reitti on kuitenkin vuosien varrella vaihdellut, eikä rallin lähtöpaikka ole enää Pariisissa. Viimeisen kerran kilpailureitti kulki Pariisista Dakariin vuonna 1994, jolloin kaiken lisäksi ajettiin vielä takaisin Pariisiin.
Alussa rallin järjestäjäorganisaationa toimi Sabinen perustama Thierry Sabine Organization (TSO). Sabinen kuoleman jälkeen hänen isänsä Gilbert otti johdon käsiinsä ja hän vetäydyttyään myi oikeudet Amaury Sport Organisationille, joka on toiminut kilpailunjärjestäjänä vuodesta 1992.
Historia > 2008

Vuoden 2008 Dakar-ralli jouduttiin perumaan turvallisuussyistä terrorismiuhan vuoksi. Aiemmin Mauritaniassa sattui ammuskeluvälikohtaus turisteja kohtaan.
Historia > Vuoden 2009 kilpailu

Portugalin pääkaupungin Lissabonin piti toimia ainakin vuoteen 2009 asti rallin lähtöpaikkana, mutta järjestäjät päättivät siirtää vuoden 2009 kilpailun Etelä-Amerikkaan terroriuhan takia. 2009 kilpailun lähtö- ja maalipaikkana toimi Argentiinan pääkaupunki Buenos Aires. Argentiinan lisäksi kilpailun reitti kulki Chilen kautta.
Etelä-Amerikkaan siirretystä kilpailusta tuli epäilyistä huolimatta menestys. Maanosassa on runsaasti moottoriurheilusta kiinnostuneita ja merkittävät markkinat rallin sponsoreille. Myöhemmin reittiä jatkettiin Peruun. Vuoden 2013 kilpailu kulki myös Bolivian kautta.
Suunnistaminen

Vuoden 2007 Dakar-ralli oli ensimmäinen kilpailu, jonka vaikeutta lisättiin rajoittamalla entisestään elektronisen GPS-paikannusjärjestelmän käyttöä. Kilpailija(pari) tietää kilpailujaksojen lähtö- ja maalipisteet, itse reitti mennään pitkälle tiekirjan perusteella. Kilpailijoiden käytössä oleva GPS-järjestelmä ei kerro ilmansuuntaa, mihin suuntaan pitäisi edetä, eikä neuvo kääntymispisteitä teiden risteyksissä. Järjestelmä antaa tarkkoja ajo-ohjeita ainoastaan kolmen kilometrin säteellä reittipisteistä, tankkauspaikoista ja nopeusrajoitusten piirissä olevien kylien kohdalla. Reitillä on myös piilotettuja reittipisteitä, jotka on ohitettava tarpeeksi läheltä välttyäkseen aikarangaistukselta.
Luettelo käytetyistä reiteistä

1979: Pariisi – Dakar
1980: Pariisi – Dakar
1981: Pariisi – Alger – Dakar
1982: Pariisi – Alger – Dakar
1983: Pariisi – Alger – Dakar
1984: Pariisi – Alger – Dakar
1985: Pariisi – Alger – Dakar
1986: Pariisi – Alger – Dakar
1987: Pariisi – Alger – Dakar
1988: Pariisi – Alger – Dakar
1989: Pariisi – Tunis – Dakar
1990: Pariisi – Tripoli – Dakar
1991: Pariisi – Tripoli – Dakar
1992: Pariisi – Kapkaupunki
1993: Pariisi – Dakar
1994: Pariisi – Dakar – Pariisi
1995: Granada – Dakar
1996: Granada – Dakar
1997: Dakar – Agadez – Dakar
1998: Pariisi – Granada – Dakar
1999: Granada – Dakar
2000: Dakar – Kairo
2001: Pariisi – Dakar
2002: Arras – Madrid – Dakar
2003: Marseille – Sharm el-Sheikh
2004: Clermont-Ferrand – Dakar
2005: Barcelona – Dakar
2006: Lissabon – Dakar
2007: Lissabon – Dakar
2008: Kilpailu peruttiin
2009: Buenos Aires–Valparaiso–Buenos Aires
2010: Buenos Aires–Antofagasta–Buenos Aires
2011: Buenos Aires–Arica–Buenos Aires
2012: Mar del Plata–Copiapó–Lima
Onnettomuudet

Kilpailun haastavuudesta ja vaarallisuudesta kertoo jotakin se, että sen historian aikana on kuollut useita ihmisiä erilaisissa onnettomuuksissa. Vuoteen 2015 mennessä 24 kilpailijaa on kuollut, mutta kuolleiden määrä on yli 50, kun mukaan lasketaan virkailijat ja katsojat. Kilpailun organisaattori Thierry Sabine kuoli helikopterionnettomuudessa vuonna 1986 valvoessaan kilpailua. Myös useita katsojia on kuollut. Tämän seurauksena nykyään autojen nopeutta valvotaan GPS-pohjaisen järjestelmän kautta ja kylien kohdalla on noudatettava nopeusrajoituksia.